1. ปัจจัยความเสี่ยง

1.1 ด้านการเงิน

โรงพยาบาลกรุงธน 1 และ 2 เลิกให้บริการผู้ป่วยประกันสังคมตั้งแต่ วันที่ 1 มกราคม 2551
เนื่องจากเห็นว่าต้นทุนในการให้บริการเริ่มสูงกว่ารายรับและคาดว่าจะเพิ่มขึ้นอย่างต่อเนื่องโดยมีรายรับเพิ่มขึ้นไม่ทันรายจ่าย
ซึ่งการเลิกให้บริการผู้ป่วยประกันสังคมจะมีผลให้แต่ละเดือนรายรับลดลงประมาณ 9 ล้านบาทเศษ
หรือประมาณร้อยละ 28 ของรายรับทั้งหมด
ขณะเดียวกันต้นทุนให้บริการด้านนี้จะลดลงใกล้เคียงกับรายรับที่ขาดหายไป
โดยบริษัทไม่มีนโยบายลดจำนวนบุคลากร
ซึ่งบุคลากรที่เคยให้บริการผู้ป่วยประกันสังคมได้จัดไปบริการผู้ป่วยทั่วไปให้ดียิ่งขึ้น

ปี 2551 โรงพยาบาลกรุงธน 1 ให้บริการผู้ป่วยทั่วไปประเภทเดียว ส่วนโรงพยาบาลกรุงธน 2

ให้บริการผู้ป่วยทั่วไป และ ผู้ป่วยโครงการประกันสุขภาพ ทั้งนี้บริษัทคาดว่าสิ้นปี 2551
จะมีผู้ป่วยทั่วไปใช้บริการเพิ่มขึ้นร้อยละ 50 จากต้นปี และสิ้นปีมีรายรับได้ไม่ต่ำกว่าปี 2550

2.  ด้านการดำเนินงาน

ปัจจุบัน ผู้ใช้บริการ มีการฟ้องแพทย์และโรงพยาบาล
เพื่อให้ชดใช้ค่าเสียหายจากการผิดพลาดในการให้บริการทางการแพทย์เพิ่มมากขึ้น
ซึ่งส่วนใหญ่แพทย์และโรงพยาบาลไม่ได้กระทำผิดพลาดตามที่ถูกกล่าวหาและศาลยกฟ้องในที่สุด
แต่ก็ได้ทำให้เสียชื่อเสียงและกระทบต่อความเชื่อถือของผู้ที่เคยใช้บริการรวมทั้งประชาชนทั่วไปจากการทำข่าวของสื่อมวลชน
ซึ่งบริษัทไม่ต้องการให้เกิดขึ้นแก่โรงพยาบาล

บริษัท มีนโยบายป้องกันความเสี่ยงที่อาจเกิดขึ้น โดยจัดให้มีคณะกรรมการบริหารความเสี่ยง
เพื่อจัดระบบป้องกันความเสี่ยงทั้งองค์กร
โดยให้แต่ละหน่วยงานค้นหาความเสี่ยงแต่ละด้านรวมทั้งวิธีการป้องกัน
ซึ่งคณะกรรมการจะเข้าทำการตรวจสอบประเมินความเสี่ยงตามระบบ Hospital
Accreditation เพื่อให้มั่นใจว่ามีการปฏิบัติตามนโยบาย และหาทางป้องกันที่เหมาะสมได้ทันท่วงที

3.  ด้านการแข่งขันประกอบธุรกิจ

ในปี 2551 ธุรกิจด้านการแพทย์และการสาธารณสุขยังต้องมีการแข่งขันกันสูง
ระหว่างภาคเอกชนด้วยกันซึ่งธุรกิจขนาดใหญ่เติบโตอย่างรวดเร็วซึ่งธุรกิจขนาดเล็กแข่งขันได้ยาก
และต้องแข่งขันกับภาคโรงพยาบาลภาครัฐที่บริหารองค์กรแบบธุรกิจเอกชน
รวมทั้งโครงการประกันสุขภาพของรัฐที่ครอบคลุมการให้บริการประชากรเกือบทั้งประเทศโดยที่ผู้ใช้บริการไม่เสียค่ารักษาพยาบาล

โรงพยาบาลกรุงธน 1 เป็นโรงพยาบาลขนาดกลาง เปิดดำเนินกิจการมา 28 ปี
ย่านธนบุรีฝั่งตะวันตก ใกล้สะพานสมเด็จพระเจ้าตากสิน (สาทร)
และใกล้เส้นทางรถไฟฟ้าที่จะเปิดใช้ในปี 2551
เป็นทำเลที่ความเจริญกำลังเติบโตพัฒนาผิดไปจากเดิมอย่างมาก มีประชากรหนาแน่นเพิ่มขึ้น
และจากการที่บริษัทปรับปรุงอาคารโรงพยาบาลส่วนใหญ่เสร็จเรียบร้อย
รวมทั้งเลิกบริการผู้ป่วยประกันสังคมด้วย ทำให้ภาพลักษณ์โรงพยาบาลเปลี่ยนแปลงสูงขึ้นอีกระดับหนึ่ง
รวมทั้งปรับปรุงบริการทุกด้านดียิ่งขึ้นจะทำให้มีผู้ป่วยทั่วไปใช้บริการมากขึ้น

โรงพยาบาลกรุงธน 2 เป็นโรงพยาบาลขนาดเล็กกว่าโรงพยาบาลกรุงธน 1 เปิดดำเนินกิจการมา
14 ปี ใกล้สะพานสมเด็จพระราม 9 ฝั่งธนบุรี ย่านโรงงานอุตสาหกรรม
และชุมชนระดับล่างหนาแน่น ส่วนใหญ่เมื่อเจ็บป่วย
จะใช้บริการโครงการประกันสังคมและโครงการประกันสุขภาพ
มีโรงพยาบาลเอกชนตั้งอยู่ใกล้เคียงกัน 3 แห่งเปิดให้บริการ ปัจจุบันโรงพยาบาลกรุงธน 2
รับบริการรักษาผู้ป่วยทั่วไป และผู้ป่วยโครงการประกันสุขภาพ
เลิกรับผู้ป่วยประกันสังคมตั้งแต่เดือนมกราคม 2551
เนื่องจากต้นทุนสูงและต้องการใช้สถานที่เพื่อบริการผู้ป่วยทั่วไปให้ดีขึ้น

4.  ด้านการลงทุน

ในเดือน สิงหาคม 2550 บริษัท ได้ขายเงินลงทุนในหุ้นสามัญทั้งหมดของบริษัทย่อย (บริษัทเฮลธ์ลิ้งค์
จำกัด) จำนวน 12.84 ล้านหุ้น มูลค่าที่ตราไว้หุ้นละ 10 บาท
ซึ่งขาดทุนสะสมอยู่เป็นจำนวนมากโดยขายไปในราคาหุ้นละ 10.25 บาท มีกำไร 3.21 ล้านบาท
ทำให้บริษัทไม่มีภาระเสี่ยงต่อการขาดทุนในอนาคต นอกจากนี้ ในเดือนมกราคม 2551
บริษัทได้ขายหุ้นสามัญทั้งหมดของบริษัท เอสเอ็มอี โฮลดิ้ง จำกัด (บริษัทร่วม) ซึ่งลงทุนไว้เป็นเงิน
6 ล้านบาทโดยขายไปเป็นเงิน 11 ล้านบาทมีกำไร 5 ล้านบาท บริษัทคงเหลือหุ้นในบริษัท
เคนดอลล์-แกมมาตรอน จำกัด เป็นเงิน 8 ล้านบาท